Diari Oficial de la Generalitat Valenciana


Sumari del DOGV 3920, del 18-01-2001 (2001/237)

RESOLUCIÓ d'11 de desembre de 2000, del Servei Territorial d'Indústria i Energia d'Alacant, per la qual se sotmeten a informació pública l'aprovació del projecte, autorització administrativa, declaració, en concret, d'utilitat pública i l'estudi d'impacte ambiental de la nova línia elèctrica aèria a 132 kV, doble circuit, entrada i eixida a la subestació transformadora de Cocentaina d'Urrútia-Alcoi-Xixona-Sant Vicent, al terme municipal de Cocentaina, província d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3920

Data del DOGV
:   18-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/237


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ d'11 de desembre de 2000, del Servei Territorial d'Indústria i Energia d'Alacant, per la qual se sotmeten a informació pública l'aprovació del projecte, autorització administrativa, declaració, en concret, d'utilitat pública i l'estudi d'impacte ambiental de la nova línia elèctrica aèria a 132 kV, doble circuit, entrada i eixida a la subestació transformadora de Cocentaina d'Urrútia-Alcoi-Xixona-Sant Vicent, al terme municipal de Cocentaina, província d'Alacant. [2001/X237]
  
Als efectes previstos en l'article 9 del Decret 2.617/1966, sobre autorització d'instal·lacions elèctriques, i en l'article 10 del Decret 2.619/1966, sobre expropiació forçosa i sancions en matèria d'instal·lacions elèctriques, ambdós de 20 d'octubre (BOE de 24 d'octubre de 1966), en relació amb el que s'ha establit en la disposició transitòria primera de la Llei 54/1997, de 27 de novembre, del Sector Elèctric (BOE de 28 de novembre de 1997), en concordança amb l'article 52 de la Llei d'Expropiació Forçosa, i d'acord amb el que s'ha preceptuat en l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, se sotmet a informació pública la petició de la instal·lació elèctrica les característiques principals de la qual s'assenyalen a continuació:
  
a) Peticionari: Iberdrola Ingeniería y Consultoría, SA, amb CIF A-48700561, amb domicili social a l'Albereda d'Urquijo núm. 4 de Bilbao, CP 48899.
  
b) Lloc on s'establirà la instal·lació: terme municipal de Cocentaina (Alacant).
  
c) Finalitat de la instal·lació: incorporació a la xarxa general elèctrica de la nova ST Cocentaina.
  
d) Característiques principals:
  
- Tensió nominal:132 kV.
  
- Longitud: 32 metres, en doble circuit, que parteix del suport núm. 192 i arriba a la subestació de Cocentaina.
  
- Suport metàl·lic.
  
- Conductor Al-Ac 281,1 mm HAWK.
  
- Aïllament cadena d'aïlladors vidre 10 elements tipus U100BS.
  
e) Pressupost: sis milions nou-centes quaranta mil quatre-centes tres pessetes (6.940.403 pessetes).
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats pel dit projecte la relació dels quals s'inclou al final d'aquest anunci, perquè puga ser examinat el projecte de la instal·lació en aquest Servei Territorial d'Indústria i Energia, situat al c/ Churruca núm. 29 (Alacant), i puguen formular-se, en doble exemplar, les al·legacions que es consideren oportunes, en el termini de trenta (30) dies, comptat a partir de l'endemà de la publicació d'aquest anunci.
  
Alacant, 11 de desembre de 2000.- El director territorial: Clemente Vergara Trujillo.